
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, на наемател настанен по административен ред
	       
УВАЖАЕМИ ОБЩИНСКИ СЪВЕТНИЦИ,

[bookmark: _GoBack]В Община Бургас е постъпило писмо с рег. № 53-00-609/13.12.2017г. от вр. и. д. директор на ОП „Общински имоти“ – Бургас, относно подадено в общинското предприятие искане с вх. № 94-01-4475-(5)/25.09.17г. от В. Динева за закупуване на общинско жилище, със застроена площ 94,80 кв.м, ведно с 2.344 % ид. части от общите части на сградата (14,72 кв.м) и право на строеж върху общинска земя, с прилежащо избено помещение № 14, с площ 5,00 кв.м, в което е настанена със семейството й по административен ред, съгласно мои Заповеди №1121/20.11.2000г. и №3289/27.11.15г.
Апартаментът се намира в жилищен блок, построен през 2000г. и се състои от дневна, две спални, кухня и сервизни помещения, подробно описано в Акт № 2682/09.01.2001г. за частна общинска собственост, вписан в Служба по вписванията – гр. Бургас с вх. рег. № 482/04.02.2002г., акт № 95, том I. Същият е отразен като самостоятелен обект в сграда (СОС) с идентификатор 07079.607.441.1.14 в одобрените кадастрална карта и кадастрални регистри (КККР) на гр. Бургас, при съседни самостоятелни обекти в сградата: на същия етаж – СОС 07079.607.441.1.13, СОС 07079.607.441.1.15, под обекта – СОС 07079.607.441.1.11, над обекта – 07079.607.441.1.17. 
В годишната Програма за управление и разпореждане с общинска собственост за 2019г., приета по т. 1 от дневния ред на петдесет и третото заседание на Общински съвет – Бургас, проведено на 29.01.2019г., цитираният апартамент е включен в Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи”.
В изпълнение на разпоредбите на чл. 41, ал. 2, във връзка с чл. 22, ал. 3 от ЗОС, за описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 141 040 (сто четиридесет и една хиляди и четиридесет) лева.
Данъчната оценка на апартамента е в размер на 104 349,70 лева.
Съгласно Протокол № 11/03.11.2017г. (т. 1) на комисия, назначена с моя Заповед №1547/16.06.2017г., наемателката отговаря на условията за закупуване на общинското жилище, а видно от служебна бележка с изх. № 08-00-83/06.03.2019г. издадена от директор на ОП „Общински имоти“ – Бургас, същата заплаща редовно наемната цена и изпълнява всички задължения, произтичащи от сключения договор за наем с Община Бургас. 
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 03.11.2017г. на комисията по чл. 8, ал. 1 от цитираната наредба, назначена с моя Заповед №1547/16.06.2017г., което подкрепям изцяло, да вземе следните  

Р  Е  Ш  Е  Н  И  Я:

I. Променя предназначението на общинско жилище, актувано с Акт №2682/09.01.2001г. за частна общинска собственост, представляващо апартамент от „жилище за настаняване под наем на граждани с установени жилищни нужди“ в „жилище за продажба“.
IІ. Да се продаде на В. Динева, общинско жилище, със застроена площ 94,80 (деветдесет и четири цяло и осемдесет) кв.м, ведно с 2,344 (две цяло триста четиридесет и четири) % ид. части от общите части на сградата (14,72 кв.м) и правото на строеж върху общинска земя, с прилежащо избено помещение № 14 (четиринадесет), с площ 5,00 (пет) кв.м, с идентификатор 07079.607.441.1.14 (нула седем нула седем девет точка шест нула седем точка четири четири едно точка едно точка едно четири) по одобрените КККР на гр. Бургас, при съседни самостоятелни обекти в сградата: на същия етаж – СОС 07079.607.441.1.13, СОС 07079.607.441.1.15. под обекта – СОС 07079.607.441.1.11, над обекта – 07079.607.441.1.17, за сумата от 141 040 (сто четиридесет и една хиляди и четиридесет) лева.
Приложение: Писмо с рег. №53-00-609/13.12.2017г. от вр. и. д. директор на ОП „Общински имоти“ – Бургас; Искане с вх. № 94-01-4475(5)/25.09.2017г. в ОП „Общински имоти“ – Бургас; Заповеди №1121/20.11.2000г. и №3289/27.11.15г на Кмета на Община Бургас; Удостоверение за данъчна оценка с изх. № 5202048560/06.02.2019г., издадено от дирекция МПДТР, Община Бургас; Пазарна оценка от оценител на имоти, вписан в публичния регистър на КНОБ; Протокол № 11/03.11.2017г. на комисията по чл. 8 от Наредбата по чл. 45а от ЗОС; Акт № 2682/09.01.2001г. за частна общинска собственост, вписан в Служба по вписванията – гр. Бургас с вх. рег. № 482/ 04.02.2002г., акт № 95, том I; Схема № 15-25976-16.01.2018г., издадена от СГКК – гр. Бургас; Служебна бележка с изх. № 08-00-83/06.03.2019г. издадена от директор на ОП „Общински имоти“ – Бургас.

